Spider-Man: Across the Spider-Verse Menguasai Box Office Seluruh Dunia Pada Minggu Pembukaan
Selepas hampir sedozen filem, Spider-Man terus menguasai box office seluruh dunia. Beberapa tahun yang lalu, Spider-Man: Now Way Home telah mengejutkan peminat seluruh dunia dengan kutipan minggu pembukaan sebanyak AS$260 juta, dan kini Spider-Man: Across the Spider-Verse meneruskan penguasaannya dengan memperoleh AS$120 juta pada minggu pembukaannya (pasaran domestik AS).  Kutipan yang dicatatkan sekuel animasi itu menandakan peningkatan ketara dari Spider-Man: Into the Spider-Verse, yang mengutip AS$35 juta pada minggu yang sama, menurut laporan Deadline. Kutipan yang dicatatkan Across the Spider-Verse mengejutkan para penganalisis yang hanya menjangkakan filem itu mengutip sekitar $AS90-100 juta pada minggu pembukaan. Dipasaran global, filem tersebut mengutip AS$88 juta, dengan China menyumbang AS$17.8 juta. Jumlah kutipan keseluruhan Spider-Man: Across the Spider-Verse pada minggu pembukaan adalah AS$208.6 juta.  Miles Morales kembali untuk bab seterusnya dalam saga Spider-Verse yang telah memenangi Oscar®, pengembaraan epik yang akan membawa Spider-Man ke dunia ‘Multiverse’ untuk bergabung tenaga dengan Gwen Stacy dan pasukan baharu ‘Spider-People’ untuk berhadapan dengan penjahat yang lebih berkuasa daripada apa sahaja yang pernah mereka temui. Spider-Man: Across the Spider-Verse (Part One) diarahkan oleh Joaquim Dos Santos, Kemp Powers dan Justin K. Thompson berdasarkan lakonlayar yang ditulis oleh Phil Lord & Christopher Miller dan David Callaham.  Spider-Man: Across the Spider-Verse (Part One)  Oscar Isaac, Shameik Moore dan Hailee Steinfeld kembali meneruskan peranan masing-masing. Filem ini diterbitkan oleh Avi Arad, Amy Pascal, Phil Lord, Christopher Miller dan Christina Steinberg.  Spider-Man: Across the Spider-Verse kini sedang ditayangkan di pawagam tempatan.